L 212/2
RO
Jurnalul Oficial al Uniunii Europene
29.8.2023
(5)
Argentina este menționată în anexa XIV ca țară terță din care transporturile de carne proaspătă și de produse din carne provenite de la păsări de curte și de la vânat cu pene sunt autorizate pentru introducere în Uniune, cu data de închidere 28 februarie 2023, din cauza apariției unui focar de HPAI.
Argentina este menționată și în anexa XV ca țară terță din care transporturile de produse din carne de pasăre și de vânat cu pene, care fac obiectul tratamentului D de atenuare a riscurilor, în conformitate cu anexa XXVI la Regulamentul delegat (UE) 2020/692, sunt autorizate pentru introducere în Uniune.
(6)
La 10 august 2023, Argentina a transmis Comisiei informații actualizate cu privire la situația epidemiologică de pe teritoriul ei în ceea ce privește focarele de HPAI confirmate în unități de păsări de curte între 28 februarie 2023 și 14 iunie 2023, precum și cu privire la măsurile pe care le-a luat pentru a preveni răspândirea în continuare a bolii respective.
În particular, în urma apariției respectivelor focare de HPAI, Argentina a pus în aplicare măsurile prevăzute la articolul 38 alineatul (2) din Regulamentul delegat (UE) 2020/692 și anume, o politică de depopulare totală pentru a controla și a limita răspândirea bolii respective, curățarea și dezinfectarea adecvate în urma punerii în aplicare a politicii de depopulare totală în unitățile afectate, precum și un program de supraveghere relevant care demonstrează absența infecției la populațiile expuse riscului.
(7)
Comisia a evaluat informațiile transmise de Argentina și a concluzionat că respectivele focare de HPAI au fost eliminate și că nu mai există niciun risc asociat cu intrarea în Uniune a transporturilor de carne proaspătă și de produse din carne provenite de la păsări de curte din Argentina, din care intrarea în Uniune a produselor de bază respective a fost interzisă.
(8)
Regatul Unit a notificat Comisiei apariția a trei focare de gripă aviară înalt patogenă (HPAI) la păsări de curte din Scoția, în zonele de consiliu Aberdeenshire (2) și Dumfries and Galloway (1), care au fost confirmate la 14 august 2023 prin analize de laborator (RT-PCR).
(9)
În urma respectivelor focare recente de HPAI, autoritățile veterinare din Regatul Unit au stabilit zone de restricții de cel puțin 10 km în jurul unităților afectate și au implementat o politică de depopulare totală pentru a menține sub control prezența HPAI și a-i limita răspândirea.
(10)
Regatul Unit a transmis Comisiei informații privind situația epidemiologică de pe teritoriul său și măsurile luate pentru a preveni răspândirea în continuare a HPAI.
(11)
Aceste informații au fost evaluate de Comisie.
Comisia consideră că, având în vedere situația sănătății animale din zonele care fac obiectul restricțiilor stabilite de autoritățile veterinare din Regatul Unit, este necesar ca intrarea în Uniune a transporturilor de păsări de curte, de materiale germinative provenite de la păsări de curte și de carne proaspătă provenită de la păsări de curte și de la vânat cu pene, care provin din zonele respective să fie suspendată pentru a proteja statutul sanitar-veterinar al Uniunii.
(12)
Statele Unite au furnizat informații actualizate referitoare la situația epidemiologică de pe teritoriul lor în ceea ce privește HPAI care au condus la suspendarea intrării anumitor produse în Uniune, astfel cum se prevede în anexele V și XIV la Regulamentul de punere în aplicare (UE) 2021/404.
(13)
În special, Statele Unite au transmis informații actualizate cu privire la situația epidemiologică de pe teritoriul lor în ceea ce privește trei focare de HPAI din unități avicole situate în statele Nevada, New York și Dakota de Sud, care au fost confirmate la 17 octombrie 2022 și la 22 martie 2023.
(14)
Statele Unite au transmis informații și despre măsurile luate pentru a preveni răspândirea în continuare a HPAI.
În particular, în urma respectivelor focare ale respectivei boli, Statele Unite au implementat o politică de depopulare totală pentru a menține sub control și a limita răspândirea respectivei boli și au finalizat curățarea și dezinfecția necesare în urma implementării politicii de depopulare totală în unitățile de păsări de curte de pe teritoriul lor unde s-au înregistrat cazuri de infecții.